हाथ में कुल्हाड़ी लिए नजर आए रणबीर कपूर, 11 अगस्त को रिलीज होगी फिल्म
Ranbir Kapoor's Upcoming Movie Animal Pre-Teaser Released. फिल्म एनिमल का प्री-टीजर रिलीज आउट/ लंबे बालों में हाथ में कुल्हाड़ी लिए नजर आए रणबीर कपूर, 11 अगस्त को रिलीज होगी फिल्म डायरेक्टर संदीप रेड्डी वंगा की फिल्म एनिमल का प्री-टीजर रिलीज हो चुका है।
डायरेक्टर संदीप रेड्डी वंगा की फिल्म एनिमल का प्री-टीजर रिलीज हो चुका है। टीजर में रणबीर कपूर किसी मास्क लगाए हुए गैंग के लोगों का सामना करते हुए नजर आ रहे हैं। टीजर में रणबीर धोती-कुर्ता पहने लंबे बालों के साथ हाथ में कुल्हाड़ी लेकर अकेले ही कई लोगों से भिड़ रहे हैं।
रणबीर के इस लुक की काफी तारीफ हो रही है। इस फिल्म में रणबीर कपूर, अनिल कपूर, रश्मिका मंदाना लीड रोल में दिखेंगे।
रश्मिका मंदाना ने शेयर किया फिल्म का प्री-टीजर 
रश्मिका मंदाना ने भी सोशल मीडिया पर फिल्म का टीजर शेयर किया है। टीजर शेयर करते हुए उन्होंने लिखा- क्या आप तैयार हैं? ये तो सिर्फ शुरुआत है। एनिमल सिनेमाघरों में 11 अगस्त को रिलीज होगी। टीजर के बैकग्राउंड में रेड थीम का इस्तेमाल किया गया है।
सोशल मीडिया पर भी लोगों ने अब तक फिल्म के प्री-टीजर को पॉजिटिव रिस्पॉन्स दिया है। एक यूजर ने सोशल मीडिया पर लिखा- टीजर में दिखाई गई कॉरिडोर फाइट गजब की है। वहीं, एक यूजर ने लिखा- टीजर में रणबीर कपूर का अवतार शानदार लग रहा है।
11 अगस्त को रिलीज होगी फिल्म 
फिल्म के गाने के लिरिक्स भूपिंदर बब्बल ने लिखे हैं और मनन भारद्वाज ने गाने को अपनी आवाज दी है। फिल्म में रणबीर कपूर के साथ बॉबी देओल और तृप्ति डिमरी भी नजर आएंगी। फिल्म इस साल 11 अगस्त को पांच भाषाओं- तमिल, हिंदी, तेलुगु, कन्नड़ और मलयालम में रिलीज होगी।